**Notă informativă**

**la proiectul Hotărârii Guvernului cu privire la modificarea Hotărârii Guvernului nr. 395/2017 cu privire la aprobarea Regulamentului privind organizarea şi funcţionarea Serviciului Fiscal de Stat**

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Prezentul proiect de hotărîre este elaborat de către Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Elaborarea prezentului proiect de hotărîre de Guvern este condiționată de amendarea unor articole din Codul fiscal nr. 1163/1997, modificate prin Legea nr. 178 din 26 iulie 2018 cu privire la modificarea unor acte legislative (Monitorul Oficial al Republicii Moldova, 2018, nr.309-320, art.496), art. I pct. 12 și 14 din Legea nr. 229 din 01 noiembrie 2018 cu privire la modificarea unor acte legislative (Monitorul Oficial al Republicii Moldova, 2018, nr.441-447, art.705) și art. I pct. 65 din Legea nr. 171 din 19 decembrie 2019 cu privire la modificarea unor acte legislative (Monitorul Oficial al Republicii Moldova, 2019, nr.393-399, art.319). |
| **3.** **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul de hotărîre nu are drept scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| Proiectul Hotărârii Guvernului **cu privire la modificarea Hotărârii Guvernului nr.395/2017 cu privire la aprobarea Regulamentului privind organizarea şi funcţionarea Serviciului Fiscal de Stat** are ca obiectiv principal aducerea în concordanță a prevederilor normelor sale cu Legile menționate supra.  Astfel au fost operate modificări la atribuțiile generale și cele din domeniul administrării fiscale ale Serviciului Fiscal de Stat, fiind completat Regulamentul cu prevederea ce ține de *administrarea şi dezvoltarea sistemului informaţional al Serviciului Fiscal de Stat. Aprobarea Regulamentul privind conţinutul şi modul de administrare a sistemului informaţional al Serviciului Fiscal de Stat, precum şi procedura privind înregistrarea, modificarea şi radierea informaţiei din acesta.* Gestionarea şi actualizarea Registrului conturilor de plăţi şi bancare ale persoanelor fizice şi juridice.  De asemenea proiectul prevede excluderea dela pct. 9 subpct. 2), lit. n2) acuvîntului *contravenționale*, deoarece Serviciul Fiscal de Stat aplică nu doar sancțiuni contravenționale, ci și de alte tipuri.  În același timp au fost operate modificări aferente numirii în funcție a Directorului Serviciului Fiscal de Stat, precum și aferente modificării, suspendării şi încetării raporturilor de serviciu ale directorului Serviciului Fiscal de Stat efectuate de către ministrul finanţelor în condiţiile legii. |
| **5.** **Fundamentarea economico-financiară** |
| Conform celor descrise de mai sus, adoptarea prezentului proiect nu comportă cheltuieli suplimentare. |
| **6. Modul de încorporare a actului în cadrul normativ în vigoare** |
| Prezentul proiect de hotărîre nu necesită abrogarea sau elaborarea unor acte normative noi. |
| **7. Avizarea şi consultarea publică a proiectului** |
| În conformitate cu prevederile Regulamentului Guvernului aprobat prin Hotărîrea Guvernului nr. 610/2018, prezentul proiect se transmite Cancelariei de Stat pentru înregistrare. Proiectul urmează a fi consultat cu Ministerul Justiției și Centrul Național Anticorupție. |
| **8. Constatările expertizei anticorupţie** |
| Informaţia privind rezultatele expertizei anticorupţie va fi inclusă după recepţionarea raportului de expertiză anticorupţie în sinteza obiecţiilor şi propunerilor/recomandărilor la proiect de hotărîre. |
| **9.** **Constatările expertizei juridice** |
| Informaţia referitoare la concluziile expertizei privind compatibilitatea proiectului de hotărîre cu alte acte normative în vigoare, precum şi respectarea normelor de tehnică legislativă va fi inclusă după recepţionarea expertizei juridice în sinteza obiecţiilor şi propunerilor/recomandărilor la proiectul de hotărîre. |

**Viceprim-ministru,**

**Ministru al Finanțelor**  **Serghei PUȘCUȚA**